Pentagon: Janubiy Koreyaga yadro qurolini joylashtirish muhokama qilindi

Pentagon rahbari Jeyms Mettis Janubiy Koreya mudofaa vaziri Son Yun Mu bilan mamlakatga yadro qurolini joylashtirish imkoniyatini muhokama qildi, deb yozadi “RBK” The Washington Post’ga tayanib.

Mettisning so‘zlariga ko‘ra, nafaqat bu variant, balki “barcha mavjud imkoniyatlar” muhokama qilingan.
AQSh yadro quroli Janubiy Koreya hududidan 90-yillar boshida “sovuq urush”dan keyin chiqarib ketilgan edi.
Mettis qo‘shimcha qilishicha, Pentagonda Shimoliy Koreyadagi inqirozning turli jihatlari faol muhokama qilinmoqda. Bunda gap xalqaro iqtisodiy sanksiyalar va diplomatik bosim samarasi haqida ham bormoqda.